106 
Slyngtraade. Mærkeligt er det nu rigtignok, at Hovedarnien 
her er den eneste, som virkelig uddannes løvbladagtig; dette 
kunde tyde paa, at den var noget forskjellig fra de andre i 
sit Værd; at den, som Braun endnu antager, er Forbladet 
paa Axelknoppen (Axen af 2den Orden) i Løvbladaxlen, 
kunde maaske finde en — svag — Støtte heri; en større 
finder den i de af Braun, Eichler o. a. omtalte Tilfælde, hvor den 
virkelig sidder tydeligt paa Axelknoppen, især hvor ogsaa dens 
paa den modsatte Side stillede Fælle er til Stede. Jeg tør 
heller ikke længere benægte Muligheden af en saa stærk For- 
skydning forbunden med en saa ensidig Udvikling af en Knop, 
som vi maatte antage her efter den Braunske Tydning. 
Lad os saa sé, hvordan Forholdet efter denne bliver. I 
Axlen af hvert Løvblad paa en Cucurbitacé-Stængel sidder 
en kort Gren , der er skudt ud af Medianlinien ud mod den 
anodiske Side af Bladet og ender med en Blomst; denne 
Gren bærer egentlig to Blade (Forblade), men det ene, som 
ligger paa den katodiske Side, kommer kun sjældent til Ud- 
vikling; det viser sig f. Ex. efter Braun (Bot. Ztg. 1877, 
S. 22) som et kort, stilklignende Blad hos Zehneria, som et 
ægformigt Blad hos Momordica ; ligesom det almindelig hæm- 
mes i sin Udvikling, kan ogsaa det af den støttede Knop, 
med et kort Ord: den katodiske Sideaxe helt undertrykkes 
(f. Ex. Cucurbita) ; i andre Tilfælde udvikles den til Blomst 
eller Blomsterstand. Det andet Forblad udvikles som Slyng- 
traad og skubbes ved hele Knoppens ensidige Udvikling langt 
uden for Axlen; den Gren, som dette Blad støtter, kommer 
i alle Tilfælde til Udvikling, bliver »Berigningsgrenen« , min 
») vegetative« Gren, der er en fuldstændig Gjentagelse af Ho- 
vedaxen (Axlen af 1ste Orden); men foruden denne Gren, 
maa der saa, hvis den Braunske Theori er rigtig, komme 
endnu en Gren til Udvikling neden under den første, altsaa 
en » gemma accessoria« , en »Tillægsgren« , hvis Blade kun 
udvikles som Slyngtraade, og som tillige voxer paa en ejen- 
dommelig Maade sammen med sit Støtteblad, ganske som 
Støttebladet med Blomsten hos Thesium, Samolus og andre; 
